ตลท.แขวนป้าย SP หุ้น AQ หลังผู้สอบบัญชีไม่ให้ความเชื่อมั่นงบการเงิน
ตลท.แขวนป้าย SP หุ้น AQ รอบเช้าวันนี้ (16 ม.ค.) หลังผู้สอบบัญชีไม่ให้ความเชื่อมั่นต่องบการเงินสิ้นสุดวันที่ 30 มิ.ย.60
16 ม.ค. 2560

ตลาดหลักทรัพย์แห่งประเทศไทยขึ้นเครื่องหมาย SP (Suspension) และ NP (Notice Pending) หลักทรัพย์ของบริษัทเอคิว เอสเตท จำกัด (มหาชน) หรือ AQ เนื่องจากบริษัทได้นำส่งงบการเงินสิ้นสุดวันที่ 30 มิถุนายน 2559 ฉบับที่ผ่านการสอบทานมายังตลาดหลักทรัพย์ฯ โดยผู้สอบบัญชีไม่ให้ความเชื่อมั่นต่องบการเงินของบริษัททำให้ตัวเลขผลการดำเนินงานและฐานะการเงิน ของบริษัทที่ปรากฏในงบการเงินอาจไม่แสดงค่าที่แท้จริงของกิจการซึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)อาจสั่งการให้บริษัทแก้ไขงบการเงินได้
ทั้งนี้จึงขึ้นเครื่องหมาย SP เพื่อห้ามการซื้อหรือขายหลักทรัพย์ของบริษัทจดทะเบียน ดังกล่าวตั้งแต่การซื้อขายรอบเช้าของวันที่ 16 มกราคม 2560 พร้อมกับการขึ้นเครื่องหมาย NPตั้งแต่การซื้อขายรอบเช้าวันที่ 17 มกราคม 2560จนกว่าบริษัทจดทะเบียนดังกล่าวจะนำส่งงบการเงินฉบับแก้ไขหรือจนกว่าจะได้ข้อสรุปว่าไม่ต้องแก้ไขงบการเงิน
โดยตลาดหลักทรัพย์ฯ ยังคงห้ามการซื้อหรือขายหลักทรัพย์ของบริษัทต่อไปเนื่องจากบริษัทยังมิได้นำส่งงบการเงินสอบทานสิ้นสุดวันที่ 30 กันยายน 2559